CELEX: 62009FN0089
Language: el
Date: 2009-10-26 00:00:00
Title: Υπόθεση F-89/09: Προσφυγή της 26ης Οκτωβρίου 2009 — Γκάγκαλης κατά Συμβουλίου της Ευρωπαϊκής Ένωσης

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/45
            
         Προσφυγή της 26ης Οκτωβρίου 2009 — Γκάγκαλης κατά Συμβουλίου της Ευρωπαϊκής Ένωσης
   (Υπόθεση F-89/09)
   2009/C 312/75
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Σπυρίδων Γκάγκαλης (Kraainem, Belgique) (εκπρόσωπος: N. Lhoëst)
   
      Καθού: Συμβούλιο της Ευρωπαϊκής Ένωσης
   
      Αντικείμενο και περιγραφή της διαφοράς
   
   Προσφυγή με αντικείμενο την ακύρωση της αποφάσεως του καθού να απορρίψει το αίτημα του προσφεύγοντος για επιστροφή του συνόλου των δαπανών θεραπευτικής αγωγής με ιαματικά λουτρά κατά 75 % δυνάμει του άρθρου 73 του Κανονισμού Υπηρεσιακής Καταστάσεως Υπαλλήλων.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο:
   
               —
            
            
               να ακυρώσει την απόφαση του καθού της 9ης Δεκεμβρίου 2008, η οποία περιήλθε στη γνώση του προσφεύγοντος στις 22 Δεκεμβρίου 2008 και η οποία απέρριψε την αίτηση του τελευταίου για επιστροφή του συνόλου των δαπανών θεραπευτικής αγωγής με ιαματικά λουτρά κατά 75 % δυνάμει του άρθρου 73 του Κανονισμού Υπηρεσιακής Καταστάσεως Υπαλλήλων·
            
         
               —
            
            
               να ακυρώσει την απόφαση του καθού της 15ης Ιουλίου 2009, η οποία περιήλθε στη γνώση του προσφεύγοντος στις 17 Ιουλίου 2009 και η οποία απέρριψε την διοικητική ένσταση του προσφεύγοντος όσον αφορά την επιστροφή του συνόλου των δαπανών θεραπευτικής αγωγής με ιαματικά λουτρά κατά 75 % δυνάμει του άρθρου 73 του Κανονισμού Υπηρεσιακής Καταστάσεως Υπαλλήλων·
            
         
               —
            
            
               να υποχρεώσει το Συμβούλιο της Ευρωπαϊκής Ένωσης να καταβάλει στον προσφεύγοντα το επιπλέον ποσό των 1 551,38 ευρώ, πλέον τόκων υπερημερίας
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.